rejauldu/bengali-wikipedia huggingface dataset:
ফারিবা আহমাদি কাকর () হলেন একজন আফগান রাজনীতিবিদ। ২০০৫ সালে তিনি আফগানিস্তানের জাতীয় বিধানসভার নিম্নকক্ষের নির্বাচনে কান্দাহার প্রদেশের প্রতিনিধি হিসাবে নির্বাচিত হয়েছিলেন   ব্যক্তিগত জীবন  ফারিবা আহমাদি কাকর ১৯৬৫ সালে কান্দাহারে জন্মগ্রহণ করেছিলেন। নেভি পোস্টগ্রাজুয়েট স্কুলে তৈরি কান্দাহার সম্পর্কিত একটি প্রতিবেদনে বলা হয়েছিল যে "তিনি একজন "স্ব-শিক্ষিত শিক্ষিকা" এবং পাশতু নৃগোষ্ঠীর সদস্য। তিনি যোগাযোগ কমিটিতে বসছেন।"  ২০১৩ এর আগস্টে আফগানিস্তানের গজনিতে তার বাচ্চাদের সাথে বেড়াতে যাওয়ার সময় তাকে তালেবানরা অপহরণ করেছিল এবং তাকে মুক্তির বিনিময়ে চার তালেবান বন্দীকে মুক্তি দেওয়ার দাবি জানিয়েছিল। ২০১৩ সালের ৮ই সেপ্টেম্বরে বন্দী অবস্থায় থাকা বেশ কয়েকজন তালেবান যোদ্ধার পরিবারের সদস্যদের মুক্তির বিনিময়ে তাকে মুক্তি দেওয়া হয়েছিল।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজনীতিতে আফগান নারী বিষয়শ্রেণী:পশতু ব্যক্তি বিষয়শ্রেণী:ফার্সি ভাষার লেখা থাকা নিবন্ধ বিষয়শ্রেণী:কান্দাহার প্রদেশের ব্যক্তি বিষয়শ্রেণী:অপহরণকৃত আফগান ব্যক্তি বিষয়শ্রেণী:কান্দাহার প্রদেশের রাজনীতিবিদ বিষয়শ্রেণী:পশতু নারী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
বনমানুষ বা ওরাঙ্গুটান () পঙ্গ (Pongo) গণের লেজবিহীন প্রাইমেট। এদের শরীরে লাল কিংবা বাদামী বর্ণের লোম থাকে। পৃথিবীতে মাত্র তিনটি প্রজাতির ওরাং ওটাং দেখা যায়। দক্ষিণ-পূর্ব এশিয়ার বনাঞ্চলে এদের আবাসস্থল। বর্তমানে খুব কমসংখ্যক বনমানুষ রয়েছে। ক্রমবর্ধমান জনসংখ্যা বৃদ্ধির প্রেক্ষাপটে বনাঞ্চল উজাড় হয়ে যাওয়াই এর প্রধান কারণ। সিঙ্গাপুর চিড়িয়াখানায় ওরাং ওটাংকে প্রদর্শনীর জন্য রাখা হয়েছে।  নাম "ওরাং-ওটাং" (ওরাং-উটান) নামটি এসেছে দু'টি মালয় শব্দ ওরাং ("মানুষ" বা "লোক") এবং হুটান ("বন") থেকে - যার সম্পূর্ণ অর্থ দাঁড়ায় "বনের মানুষ" বা "বনমানুষ"।  বৈজ্ঞানিক শ্রেণিবিন্যাস  প্রজাতি - Pongo  বোর্নিওবাসী বনমানুষ - Pongo pygmaeus  সুমাত্রীয় বনমানুষ - Pongo abelii   বৈশিষ্ট্যাবলী  ওরাং ওটাংয়ের লাল-বাদামী রঙের ঘন লোম রয়েছে। এছাড়াও, খুবই লম্বা ও শক্তিশালী বাহু রয়েছে। এর সাহায্যে তারা খুব দ্রুত ও নিখুঁতভাবে গাছে চড়তে পারে। তবে সুমাত্রা এলাকার ওরাং ওটাংগুলো বোর্নিওর ওরাং ওটাংয়ের তুলনায় আকারে ছোট এবং লোম অধিক ঘন। ব্যাপক সংখ্যায় বন নিধনের প্রেক্ষাপটে তাদের সংখ্যা দ্রুত কমে যাচ্ছে এবং বিপন্ন প্রজাতির তালিকার দ্বারপ্রান্তে এসে পৌঁছেছে।   জীবন-চক্র  দক্ষিণ-পূর্ব এশিয়ার বোর্নিও এবং সুমাত্রা দ্বীপপুঞ্জের বৃষ্টিবহুল বনাঞ্চলে ওরাং ওটাংদের দেখা মেলে। অধিকাংশই উঁচু গাছপালায় বসবাস করে। ফল, পাতা, গাছের বাকল খেয়ে জীবনধারন করে। এছাড়াও, পোকামাকড়, পাখীর ডিম এবং ছোট ছোট প্রাণী খেতেও অভ্যস্ত তারা। গাছের পাতায় সঞ্চিত বৃষ্টির জল খেয়ে তৃষ্ণা নিবারণ করে এজাতীয় প্রাণীগুলো। গাছ থেকে না তাড়ালে তারা ভূমিতে তেমন নামে না ও স্বাচ্ছন্দ্যবোধ করে না। প্রাপ্তবয়স্ক ওরাং ওটাংগুলো অত্যন্ত সাবধানতা ও সচেতনতা অবলম্বন করে নমনীয় পায়ের সাহায্যে এক শাখা থেকে অন্য শাখায় যাতায়াত করে। ছোটগুলো আরও সচেতনতা অবলম্বন করে।  স্ত্রীজাতীয় ওরাং ওটাং ২৩০ থেকে ২৬০ দিন গর্ভধারণ করে একটিমাত্র শাবক প্রসব করে। মাঝেমধ্যে দু'টি শাবকও প্রসব করতে পারে। প্রতি আট থেকে নয় বছর অন্তর তারা গর্ভধারণ করে থাকে। ছোট্ট শাবকগুলো তাদের মায়েদের সাথে কয়েক বছর অবস্থান করে। মায়ের পিঠে আরোহণপূর্বক বনাঞ্চলের নিয়ম-কানুন প্রতিপালনে সচেষ্ট হয় ও বনে অবস্থান করতে শেখে। মানব শিশুর ন্যায় ক্ষুদ্র ওরাং ওটাং শাবকগুলো খেলাধূলাপ্রিয় এবং স্নেহপূর্ণ আচরণ করে। পাঁচ কিংবা ছয় বছর বয়সসীমায় অবস্থান করে তারা স্বাধীনভাবে চলাচল করে; এমনকি নিজ নিজ এলাকা ছেড়ে চলেও যায়।Blue Planet Level 5, written by Dinorah Pous p.70   তথ্যসূত্র    বহিঃসংযোগ    Orangutan Foundation International  Orangutan Language Project   The Orangutan Foundation  Orangutan Land Trust  বিষয়শ্রেণী:বনমানুষ বিষয়শ্রেণী:নরবানর বিষয়শ্রেণী:এশিয়ার প্রাইমেট বিষয়শ্রেণী:স্তন্যপায়ী প্রাণী বিষয়শ্রেণী:ইডিজিই প্রজাতি বিষয়শ্রেণী:মালয় শব্দ ও শব্দসমষ্টি বিষয়শ্রেণী:দক্ষিণ পূর্ব এশিয়ার স্তন্যপায়ী  বিষয়শ্রেণী:দক্ষিণ-পূর্ব এশিয়ার প্রাণিকুল
জিতু ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷ ভূগোল জিতু জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি শিলিগুড়ি পুলিশ কমিশনারেটের অন্তর্গত৷ জনতত্ত্ব ২০১১ খ্রিষ্টাব্দের ভারতের জনগণনা অনুসারে জিতু জনগণনা নগরের জনসংখ্যা ৫৮৯২ জন, যার মধ্যে ২৮৮৬ জন পুরুষ ও ৩০০৬ জন নারী৷ প্রতি হাজার পুরুষে ১০৪২ জন নারী৷ ৬ বছর অনুর্দ্ধ ৬৬১ জন শিশু, যা সমগ্র জনসংখ্যার ১১.২২ %৷ ৬ বছরোর্দ্ধ জনসংখ্যার ৮৪.৮৪% অর্থাৎ ৪৪৮০ জন সাক্ষর৷https://www.census2011.co.in/data/town/306565-jitu-west-bengal.html  ভাষা ও ধর্ম ভাষা  ধর্ম  জনগণনা নগরটিতে ৪৭০০ জন হিন্দু, ৮৮২ জন মুসলিম, ২৪৩ জন খ্রিস্টান, ১ জন শিখ, ৫০ জন বৌদ্ধ ও ২ জন জৈন বাস করেন৷  পরিবহন শহরটি ১০ নং জাতীয় সড়কের ও ২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷   তথ্যসূত্র   বিষয়শ্রেণী:দার্জিলিং জেলার শহর ও নগর
সেলভারাঘভান হলেন একজন ভারতীয় চলচ্চিত্র পরিচালক এবং চিত্রনাট্যকার, যিনি প্রধানত তামিল চলচ্চিত্র পরিচালনা করেন। থুল্লুভাধো ইলামাই (২০০২) চলচ্চিত্রটি পরিচালনার মধ্য দিয়ে তিনি পরিচালনায় আত্মপ্রকাশ করেন, অবশ্য ব্যবসায়িক কারণে তার বাবাকে এই চলচ্চিত্র পরিচালনার কৃতিত্ব দেওয়া হয়, এই চলচ্চিত্রে তার ভাই ধনুষ প্রধান ভূমিকায় অভিনয় করেছিলেন। সেলভারাঘভন পরে কাধল কোন্ডেইন (২০০৩) (ধনুষ অভিনীত) এবং ৭জি রেনবো কলোনি (২০০৪) সহ বেশ কয়েকটি প্রণয়ধর্মী নাটকীয় চলচ্চিত্র নির্মাণ করেন। তিনি বৈজ্ঞানিক কল্পকাহিনী এবং ফ্যান্টাসি চলচ্চিত্র তৈরিতেও উদ্যোগী হয়েছেন, যেমন আইরাথিল ওরুভান (২০১০)-এ একটি অলীক চোল রাজ্য এবং ইরানদাম উলাগাম (২০১৩)-এ সমান্তরাল মহাবিশ্বের তত্ত্বকে ব্যবহার করেছেন। তিনি তার দক্ষ পরিচালনার মাধ্যমে সমালোচকদের প্রশংসা পেয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:তামিল চলচ্চিত্র পরিচালক বিষয়শ্রেণী:তামিল চিত্রনাট্যকার বিষয়শ্রেণী:তামিল ভাষার চলচ্চিত্র পরিচালক বিষয়শ্রেণী:তেলুগু চলচ্চিত্র পরিচালক বিষয়শ্রেণী:১৯৭৭-এ জন্ম বিষয়শ্রেণী:চেন্নাইয়ের চলচ্চিত্র পরিচালক বিষয়শ্রেণী:চেন্নাইয়ের চিত্রনাট্যকার বিষয়শ্রেণী:২১শ শতাব্দীর ভারতীয় নাট্যকার
thumb|প্যারিসের একটি রাস্তায় বর্জ্য সংগ্রহ করার জন্য ব্যবহৃত একটি প্লাস্টিকের ব্যাগ।  একটি প্লাস্টিক ব্যাগ, পলিব্যাগ বা থলি এমন এক ধরনের পাত্র যা পাতলা, নমনীয়, প্লাস্টিকের ফিল্ম, নন ওভেন ফেব্রিক বা প্লাস্টিকের টেক্সটাইল দিয়ে তৈরি। প্লাস্টিকের ব্যাগ সাধারণত খাদ্য, উৎপাদন, গুঁড়ো, বরফ, ম্যাগাজিন, রাসায়নিক এবং বর্জ্য হিসাবে পণ্য ধারণ ও পরিবহনের জন্য ব্যবহৃত হয়। এটি প্যাকেজিংয়ের একটি সাধারণ রূপ।  প্যাকেজ প্লাস্টিক ব্যাগ সাধারণত বাক্স, কার্টন বা জারের তুলনায় কম উপাদান ব্যবহার করে, প্রায়শই এটি "ন্যূনতম প্যাকেজিং" হিসাবে বিবেচিত হয়।  নির্মাণের উপর নির্ভর করে, প্লাস্টিকের ব্যাগগুলি প্লাস্টিকের পুনর্ব্যবহারের জন্য উপযুক্ত হতে পারে।  চিকিৎসাবিদ্যায় ব্যবহার প্লাস্টিকের ব্যাগ অনেক চিকিৎসা উদ্দেশ্যে ব্যবহৃত হয়।   ইতিহাস  আধুনিক হালকা ওজনের শপিং ব্যাগের আবিষ্কার করেন সুইডিশ প্রকৌশলী স্টেন গুস্তাফ থুলিন।European Plastics News: Plastic T-Shirt Carrier Bag (1965) . 26 September 2008. Retrieved 17 April 2012.  ১৯৮০ এর দশকের মাঝামাঝি থেকে, প্লাস্টিকের ব্যাগ উন্নত বিশ্বের দোকান থেকে যানবাহন এবং বাড়িতে প্রতিদিনের মুদি সামগ্রী বহন করার জন্য নিত্য ব্যবহার্য হয়ে ওঠে।   আন্তর্জাতিক ব্যবহার  বিশ্বব্যাপী ব্যবহৃত এবং ফেলে দেওয়া প্লাস্টিকের ব্যাগের সংখ্যা বার্ষিক প্রায় এক ট্রিলিয়ন হিসাবে অনুমান করা হয়।   প্লাস্টিক ব্যাগ এবং পরিবেশ  নন-কম্পোস্টেবল প্লাস্টিকের ব্যাগের রাসায়নিক পচন হতে প্রায় ১০০০ বছর পর্যন্ত সময় নিতে পারে।  ব্যবহারসমূহ প্লাস্টিক ব্যাগ বিভিন্ন কাজে ব্যবহৃত হয়:  তথ্যসূত্র  আরও দেখুন   Yam, K. L., "Encyclopedia of Packaging Technology", John Wiley & Sons, 2009,   Selke, S, "Packaging and the Environment", 1994,   Soroka, W, "Fundamentals of Packaging Technology", IoPP, 2002,   বহিঃসংযোগ How Its Made: Plastic bags  বিষয়শ্রেণী:থলে বিষয়শ্রেণী:প্লাস্টিক বিষয়শ্রেণী:পাত্র বিষয়শ্রেণী:মোড়কজাতকরণ বিষয়শ্রেণী:গণ-উৎপাদন
শম্ভু সিং মাল্লা আসামের ভারতীয় জনতা পার্টির রাজনীতিবিদ। তিনি ১৯৯৬ ও ২০০৬ সালে রাতাবাড়ি আসন থেকে আসাম বিধানসভা নির্বাচনে নির্বাচিত হয়েছিলেন। Political defection of Indian netas in recent pastAssam election results: Highest and lowest margin   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:করিমগঞ্জ জেলার ব্যক্তি বিষয়শ্রেণী:আসাম বিধানসভার সদস্য ২০০৬-২০১১
ফ্লোরিডা এগ্রিকালচারাল অ্যান্ড মেকানিক্যাল ইউনিভার্সিটি (এফএএমইউ) ফ্লোরিডার তালাহাসিতে অবস্থিত একটি ঐতিহাসিকভাবে কৃষ্ণাঙ্গ ভূমি-অনুদানের সরকারি বিশ্ববিদ্যালয়। ১৮৮৭ সালে প্রতিষ্ঠিত, এটি তালিকাভুক্তির দ্বারা মার্কিন যুক্তরাষ্ট্রের তৃতীয় বৃহত্তম ঐতিহাসিকভাবে কৃষ্ণাঙ্গ বিশ্ববিদ্যালয় এবং ফ্লোরিডার একমাত্র ঐতিহাসিকভাবে সরকারি কৃষ্ণাঙ্গ বিশ্ববিদ্যালয়। এটি ফ্লোরিডার রাজ্য বিশ্ববিদ্যালয় ব্যবস্থার একটি সদস্য প্রতিষ্ঠান, সেইসঙ্গে রাজ্যের ভূমি অনুদান বিশ্ববিদ্যালয়গুলির মধ্যে একটি, এবং মহাবিদ্যালয় ও বিদ্যালয়ের দক্ষিণী সমিতির মহাবিদ্যালয় কমিশন দ্বারা স্নাতক, স্নাতকোত্তর ও ডক্টরাল ডিগ্রি প্রদানের জন্য স্বীকৃত।  ফ্লোরিডা কৃষি ও যন্ত্র প্রকৌশল বিশ্ববিদ্যালয়ের ক্রীড়া দলগুলি র‍্যাটলার নামে পরিচিত এবং এনসিএএ-এর বিভাগ ১-এ প্রতিযোগিতা করে। তারা সাউথওয়েস্টার্ন অ্যাথলেটিক কনফারেন্সের (এসডব্লিউএসি) সদস্য।  তথ্যসূত্র  বিষয়শ্রেণী:ফ্লোরিডা কৃষি ও যন্ত্র প্রকৌশল বিশ্ববিদ্যালয় বিষয়শ্রেণী:ভূমি-অনুদান বিশ্ববিদ্যালয় ও মহাবিদ্যালয় বিষয়শ্রেণী:যুক্তরাষ্ট্রের ঐতিহাসিকভাবে কৃষ্ণাঙ্গ মহাবিদ্যালয় ও বিশ্ববিদ্যালয় বিষয়শ্রেণী:ফ্লোরিডার সরকারি বিশ্ববিদ্যালয় ও কলেজ বিষয়শ্রেণী:১৮৮৭-এ প্রতিষ্ঠিত শিক্ষাপ্রতিষ্ঠান
নাইজার ইসলামী বিশ্ববিদ্যালয় বা নাইজার ইসলামী বিশ্ববিদ্যালয় (আইইউআইএন)  নিয়ামের পশ্চিমে নাইজারের সেয়ে অবস্থিত আন্তর্জাতিক বিশ্ববিদ্যালয়। বিশ্ববিদ্যালয়টি আরবি, ফরাসি এবং ইংরেজি এই তিনটি ভাষায় শিক্ষা কার্যক্রম পরিচালনা করে।  বিশ্ববিদ্যালয়টির উপাচার্যের কার্যালয় নিয়ামে অবস্থিত।   ইতিহাস  ১৯৭৪ সালে লাহোর (পাকিস্তান) -তে মুসলিম বিশ্বের  রাষ্ট্রপ্রধান ও সরকার প্রধানদের দ্বিতীয় ইসলামী শীর্ষ সম্মেলন(ওআইসি) অনুষ্ঠিত হয়। এই সম্মেলনের সুপারিশে বিশ্ববিদ্যালয়টি(আইইউআইএন) স্থাপনের কার্যক্রম শুরু হয়।  পশ্চিম আফ্রিকার মুসলিম উম্মাহ এবং সাধারণভাবে মুসলিম বিশ্বের প্রয়োজনের অন্যতম শীর্ষস্থানীয় গবেষণা ও শিক্ষাপ্রতিষ্ঠান হয়ে ওঠাই এই বিশ্ববিদ্যালয়ের স্থাপনের মূল উদ্দেশ্য। বিশ্ব প্রতিযোগিতায় নতুন প্রজন্মের মুসলমানদের প্রযুক্তিগত ও নৈতিকভাবে গড়ে ওঠা ও প্রচার-প্রসার করার মাধ্যম হিসাবে ব্যবহার করা এই বিশ্ববিদ্যালয়ের স্থাপনের আর একটি উদ্দেশ্য।  ১৯৮৪ সালে একশ বা ততোধিক শিক্ষার্থী আরবি ভাষা ও ইসলামিক শিক্ষা বিভাগ দিয়ে বিশ্ববিদ্যালয়ের শিক্ষা কার্যক্রম শুরু হয়। আইইউআইএন ফেডারেশন অফ ইউনিভার্সিটি অফ দ্য ইসলামিক ওয়ার্ল্ডের (এফইউআইডব্লুউ)-এর সদস্য।   শিক্ষায়তনিক  পাঁচটি অনুষদ, দুটি সেন্টার এবং দুটি ইনস্টিটিউটের মাধ্যমে বিশ্ববিদ্যালয়টি শিক্ষা কার্যক্রম পরিচালনা করে।   অনুষদ    শরিয়া ও আইন অনুষদ  আরবি ভাষা ও মানব বিজ্ঞান অনুষদ  বিজ্ঞান ও প্রযুক্তি অনুষদ  অর্থনীতি ও ব্যবস্থাপনা অনুষদ  কৃষি অনুষদ   ইনস্টিটিউট    শিক্ষকদের প্রশিক্ষণ ও শিক্ষা বিষয়ক উচ্চশিক্ষা ইনস্টিটিউট  নিম্ন স্তরের বৃত্তিমূলক এবং প্রযুক্তিগত কেন্দ্রের জন্য আইকিআরএ ইনস্টিটিউট    প্রকাশনা  বিশ্ববিদ্যালয়টি থেকে অ্যানালাল অফ দ্যা ইসলামিক ইউনিভার্সিটি  নামে একটি গবেষণাপত্র প্রকাশিত হয়।   আরও দেখুন    উগান্ডার ইসলামিক বিশ্ববিদ্যালয়  ইসলামি সহযোগিতা সংস্থা   তথ্যসূত্র      ।  ওসির সদস্য দেশগুলির বিশ্ববিদ্যালয়গুলির সেরিক ডিরেক্টরি ।  নাইজের ইসলামিক বিশ্ববিদ্যালয় । ইসলামিক সহযোগিতা সংস্থার ওয়েবসাইট।  ইসলামিক নাইজার বিশ্ববিদ্যালয় । মিশিগান স্টেট বিশ্ববিদ্যালয়, আফ্রিকান উচ্চশিক্ষা প্রতিষ্ঠানের ডিরেক্টরি।  ইসলামিক নাইজার বিশ্ববিদ্যালয় । ইসলামী বিশ্বের বিশ্ববিদ্যালয়সমূহের ফেডারেশন (২০০৪)  জাভেদ রেহমান। ইসলামিক স্টেটের অনুশীলন, আন্তর্জাতিক আইন এবং সন্ত্রাসবাদের হুমকি: নিউ ওয়ার্ল্ড অর্ডারে 'সভ্যতার সংঘাত' এর সমালোচনা। হার্ট পাবলিশিং, 2005 পি। 32  নাইজের ইসলামিক বিশ্ববিদ্যালয় সম্পর্কিত রেজোলিউশন নং 1/15-সি । ইয়েমেন আরব প্রজাতন্ত্রের সানাতে পঞ্চদশ-ইসলামিক সম্মেলন 25 থেকে 29 রবি আল-আউয়াল, 1405 এইচ (18-22 ডিসেম্বর 1984) পর্যন্ত অনুষ্ঠিত হয়েছিল।   বহিঃসংযোগ   প্রাতিষ্ঠানিক ওয়েবসাইট   বিষয়শ্রেণী:নাইজারে ইসলাম বিষয়শ্রেণী:ইসলামি বিশ্ববিদ্যালয় ও কলেজ বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নাইজারের বিশ্ববিদ্যালয় বিষয়শ্রেণী:ইসলামি সহযোগিতা সংস্থা বিষয়শ্রেণী:১৯৮৬-এ প্রতিষ্ঠিত বিশ্ববিদ্যালয় ও কলেজ
ফ্যাশন ২০০৮ সালের ভারতীয় নাট্য চলচ্চিত্র যা সহ-প্রযোজনা এবং পরিচালনা করেছেন মধুর ভাণ্ডারকর। চিত্রনাট্য রচনা করেছেন অজয় মঙ্গা, মধুর ভাণ্ডারকর এবং অনুরাধা তেওয়ারী। এর প্রধান চলচিত্রায়ন ঘটেছে ভারতের মুম্বই ও চণ্ডীগড়ে। সঙ্গীত পরিচালনা করেছেন সেলিম-সুলায়মান এবং গান লিখেছেন ইরফান সিদ্দিকী ও সন্দীপ নাথ।  চলচ্চিত্রে প্রিয়াঙ্কা চোপড়া, মেহনা মাথুর নামে একজন উচ্চাকাঙ্ক্ষী ফ্যাশন মডেল হিসাবে প্রধান ভূমিকায় অভিনয় করেছেন। যেখানে একটি ছোট শহর থেকে তার সুপারমডেল হয়ে ওঠার পাশাপাশি ভারতীয় ফ্যাশন শিল্প এবং অন্যান্য মডেলের পেশাজীবন চিত্রায়িত হয়েছে। চলচ্চিত্রটি এছাড়াও ভারতীয় ফ্যাশনে নারীবাদ ও নারী শক্তির অন্বেষণ করেছে। চলচ্চিত্রে এছাড়াও সহ-ভূমিকায় ছিলেন কঙ্গনা রানাওয়াত, মুগধা গডসে, অর্জন বাজওয়া, সমির সোনি এবং আরবাজ খান, যারা বিভিন্ন ফ্যাশন মডেলের পেশাজীবন চিত্রায়িত করেছে।  ২০০৬ সালে চলচ্চিত্রটির কাজ শুরু হয়। চলচ্চিত্রটির নির্মানব্যায় ছিল , এবং ২০০৮ সালের ২৯ অক্টোবর ইতিবাচক পর্যালোচনা সহ এটি মুক্তি লাভ করে। সমালোচকরা এর স্ক্রিন, চিত্রগ্রহণ, সঙ্গীত, পরিচালনা এবং অভিনয়ের প্রশংসা করে। এটি ভারতীয় বক্স অফিসে  আয় করে সর্বোপরি বাণিজ্যিকভাবে সফল চলচ্চিত্র হিসেবে বিবেচিত।   অভিনয়ে   প্রিয়াঙ্কা চোপড়া — মেঘনা মাথুর, ছোট শহরের মেয়ে যিনি একজন সফল মডেল হতে চান  কঙ্গনা রানাওয়াত — সোনালি গুজরাল, সফল মডেল যার পতনের অভিজ্ঞতা হয়েছে  মুগধা গডসে — জ্যানেট সিকুইরা, একজন মডেল  অর্জন বাজওয়া — মানাভ, সংগ্রামী মডেল  সমির সোনি — রাহুল অরোরা, ডিজাইনার  অশ্বিন মুশরান — রোহিত খান্না, উচ্চাকাঙ্ক্ষী নকশাকারী  কিটু গিদওয়ানি — অনিশা রায়, পাঞ্চি মডেলিং এজেন্সির প্রধান  আরবাজ খান — অভিজিত সারিন, ফ্যাশন পুঁজিপতি  সুচিত্রা পিল্লাই-মালিক — অবন্তিকা সারিন, অভিজিত সারিনের স্ত্রী  রোহিত রায় — কার্তিক সুরি, আলোকচিত্রী  রাজ বাব্বার — মেঘনার বাবা  কিরণ জুনেজা — মেঘনার মা  চিৎরাশি রাওয়াত — শমু  মানিনি মিশ্রা — শিনা বাজাজ  হার্শ ছায়া — বিনয় খোসলা  কঙ্কনা সেন শর্মা (ক্যামিও) — স্বয়ং  রণবির শোরে (ক্যামিও) — স্বয়ং  ওয়েন্ডেল রোডরিস্ক (ক্যামিও) — স্বয়ং  মনিষ মালহোত্রা (ক্যামিও) — স্বয়ং  করণ জোহর (ক্যামিও) — স্বয়ং  মধুর ভাণ্ডারকর (ক্যামিও) — স্বয়ং  দিন্দ্রা সোয়ারেস (ক্যামিও) — স্বয়ং  কনিষ্ঠ ধঙ্কর (ক্যামিও) — স্বয়ং  আঁচল কুমার (ক্যামিও) — স্বয়ং  সুচেত শর্মা (ক্যামিও) — স্বয়ং  আলিসিয়া রাউত (ক্যামিও) — স্বয়ং  নওনতিক চ্যাটার্জি (ক্যামিও) — স্বয়ং  হেমঙ্গি পার্টে (ক্যামিও) — স্বয়ং  কবিতা খাদায়ত (ক্যামিও) — স্বয়ং  দামান চৌধুরী (ক্যামিও) — মেকআপ শিল্পী  উষা বাচ্চানি — শীতল  রক্ষন্দ খান (ক্যামিও) — প্রতিবেদক  রোহিত বর্মা as Viren (বিশেষ উপস্থিতি)  আতুল কাসেবকর (ক্যামিও) —  আলোকচিত্রী  শিনা বাজাজ — মেঘনার চাচাত ভাই (শিশু শিল্পী)   সংগীত    তথ্যসূত্র   বহিঃসংযোগ  বিষয়শ্রেণী:২০০৮-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় ফ্যাশন মডেল বিষয়শ্রেণী:ফ্যাশন সম্পর্কে চলচ্চিত্র বিষয়শ্রেণী:ভারতে ফ্যাশন সম্পর্কে চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় নারীবাদী চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় বেশভূষাশৈলী বিষয়শ্রেণী:ইউটিভি মোশন পিকচার্সের চলচ্চিত্র
কিরীটী রায় একটি বাংলা রহস্যকাহিনী মূলক চলচ্চিত্র, যার পরিচালক হলেন অনিকেত চট্টোপাধ্যায়। ২০১৬ সালে প্রকাশিত এই ছবিটি বাঙালী সাহিত্যিক নীহাররঞ্জন গুপ্তের কিরীটী রায়ের গোয়েন্দা কাহিনী সেতারের সুর অবলম্বনে নির্মিত। এই ছবিতে কিরীটী রায়ের চরিত্রে অভিনয় করেছেন চিরঞ্জিত চক্রবর্তী।  কাহিনী কলকাতার রাস্তায় কিরীটী ও তার সহকারী সুব্রত উদ্ধার করে একটি ছেলেকে। ছেলেটির নাম সুনীল। সে মরফিন ওষুধের প্রভাবে মরণাহত। এই সুনীলের সাথে কিছুকাল আগে বাসবী নাম্নী একটি মেয়ের হত্যা রহস্যের যোগসূত্র খুঁজে পায় কিরীটী। বাসবীর বিয়ে ঠিক হয়েছিল ব্রজেশ বলে এক যুবকের সাথে। বিবাহের আগেই খুন হয় বাসবী। কিরীটী তদন্তে নামে।  অভিনয়  চিরঞ্জিত চক্রবর্তী - কিরীটী  লকেট চট্টোপাধ্যায় - কৃষ্ণা  স্বস্তিকা মুখোপাধ্যায় - জুনিফার   কৌশিক গঙ্গোপাধ্যায় - ইন্সপেকটর রথীন শিকদার   সুজন মুখোপাধ্যায় - সুব্রত রাহুল ব্যানার্জী  কাঞ্চনা মৈত্র  সৌম্যজিৎ মজুমদার  কৃষ্ণেন্দু দেওয়ানজি  জয় বদলানি  তথ্যসূত্র  বিষয়শ্রেণী:২০১৬-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:অনিকেত চট্টোপাধ্যায় পরিচালিত চলচ্চিত্র বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:২০১৬-এর রোমাঞ্চকর চলচ্চিত্র
ওকস কার্ড ক্লাব (বা দ্য ওকস) হল এমেরিভিল, ক্যালিফোর্নিয়া-এর একটি ঐতিহাসিক কার্ড ক্লাব। এটি ১৮৯৫ সালে প্রতিষ্ঠিত হয় এবং এটি উত্তর ক্যালিফোর্নিয়ার প্রাচীনতম কার্ড লাউঞ্জ হিসেবে বিবেচিত হয়।   ইতিহাস  ক্লাব-এর ভবনটি ১৮৯০-এর দশকে নির্মিত হয় এবং এটি সর্বদা একটি পানীয় ও জুয়ার স্থান হিসেবে ব্যবহৃত হয়েছে। এটি মূলত "কনজার্স ট্যাভারন" নামে পরিচিত ছিল, যা মালিক জন কনজারের নামানুসারে নামকরণ করা হয়েছিল। ১৯১৩ সালে পার্ক অ্যাভিনিউয়ের অপর পাশে ওকল্যান্ড ওকস বেসবল পার্ক নির্মিত হওয়ার পর এটি "দ্য ওকস ক্লাব রুম" নামে পরিচিতি লাভ করে।  এই ক্লাবটি দীর্ঘদিন ধরে এমেরিভিলের সাংস্কৃতিক ইতিহাসের অংশ হিসেবে বিবেচিত হয়েছে। এমেরিভিলের মেয়র জন বাউটার্স বলেন, "কার্ড ক্লাবটি হয়তো খুচরা দোকান ও নতুন বায়োটেক কোম্পানিগুলোর সঙ্গে তুলনায় ভিন্ন হতে পারে, কিন্তু এটি প্রথম থেকেই এখানে ছিল। এটি আমাদের সাংস্কৃতিক ইতিহাসের একটি গুরুত্বপূর্ণ অংশ।"   গেমস ও পরিষেবা  ক্লাবটি ২৪ ঘণ্টা খোলা থাকে এবং এতে ২৫টি টেবিল রয়েছে, যেখানে বিভিন্ন ধরনের গেম খেলা হয়।   সম্প্রদায় ও সংস্কৃতি  ক্লাবটি শুধুমাত্র একটি জুয়ার স্থান নয়; এটি এমেরিভিলের ইতিহাস ও সংস্কৃতির একটি অবিচ্ছেদ্য অংশ। এটি শহরের বৃহত্তম করদাতা এবং শহরের কর আয়ের একটি উল্লেখযোগ্য অংশ প্রদান করে। ক্লাবটি বিভিন্ন ধরনের খেলোয়াড়দের আকর্ষণ করে, যারা বিনোদনের জন্য বা পেশাগতভাবে এখানে খেলতে আসে।   উল্লেখযোগ্য ঘটনা   ২০১৫ সালে ক্লাবটি $২০০,০০০ মূল্যের একটি রেকর্ড জ্যাকপট প্রদান করে।  ২০১৬ সালে ক্লাবের কর্মচারীরা ঘণ্টায় $১৪ উপার্জন করতেন।    তথ্যসূত্র    বাহ্যিক সংযোগ   অফিসিয়াল ওয়েবসাইট  বিষয়শ্রেণী:এমেরিভিল, ক্যালিফোর্নিয়া ভিত্তিক কোম্পানি বিষয়শ্রেণী:১৯৩০-এর দশকে প্রতিষ্ঠিত বিনোদন কোম্পানি বিষয়শ্রেণী:১৯৩০-এর দশকে ক্যালিফোর্নিয়ায় প্রতিষ্ঠিত
thumb|Bentley's winged "B" badge and bonnet (hood) ornament বেন্টলি মোটরস লিমিটেড একটি জার্মান অধিকৃত ব্রিটিশ বিলাসবহুল গাড়ি নির্মাতা প্রতিষ্ঠান. ১৯১৯ সালের ১৮ জানুয়ারি বেন্টলি প্রতিষ্ঠিত হয়।   তথ্যসূত্র   বিষয়শ্রেণী:ব্রিটিশ মার্কা বিষয়শ্রেণী:চেশায়ার ভিত্তিক কোম্পানি বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:ক্রীড়া গাড়ি নির্মাতা বিষয়শ্রেণী:১৯১৯-এ প্রতিষ্ঠিত যানবাহন প্রস্তুতকারক কোম্পানি বিষয়শ্রেণী:ভক্সওয়াগেন গ্রুপ বিষয়শ্রেণী:গাড়ির মার্কা বিষয়শ্রেণী:ক্রীড়া গাড়ী প্রস্তুতকারক
নিচের তালিকাটি, প্রতিটি গ্রীষ্মকালীন অলিম্পিক এবং শীতকালীন অলিম্পিকে স্বাগতিক দেশসমূহের প্রাপ্ত পদক ও পদক তালিকায় সামগ্রিক ক্রমের উপর ভিত্তি করে তৈরি করা হয়েছে।   গ্রীষ্মকালীন অলিম্পিক   ক্রীড়াস্বাগতিক জাতিস্বর্ণরৌপ্যব্রোঞ্জমোটক্রম ১৮৯৬   ১০  ১৭  ১৯  ৪৬  ২ ১৯০০   ২৬  ৪১  ৩৪  ১০১  ১ ১৯০৪   ৭৮  ৮২  ৭৯  ২৩৯  ১ ১৯০৮   ৫৬  ৫১  ৩৯  ১৪৬  ১ ১৯১২   ২৪  ২৪  ১৭  ৬৫  ২ ১৯২০   ১৪  ১১  ১১  ৩৬  ৫ ১৯২৪   ১৩  ১৫  ১০  ৩৮  ৩ ১৯২৮   ৬  ৯  ৪  ১৯  ৮ ১৯৩২   ৪১  ৩২  ৩০  ১০৩  ১ ১৯৩৬   ৩৩  ২৬  ৩০  ৮৯  ১ ১৯৪৮   ৩  ১৪  ৬  ২৩  ১২ ১৯৫২   ৬  ৩  ১৩  ২২  ৮ ১৯৫৬   ১৩  ৮  ১৪  ৩৫  ৩ ১৯৬০   ১৩  ১০  ১৩  ৩৬  ৩ ১৯৬৪   ১৬  ৫  ৮  ২৯  ৩ ১৯৬৮   ৩  ৩  ৩  ৯  ১৫ ১৯৭২   ১৩  ১১  ১৬  ৪০  ৪ ১৯৭৬   ০  ৫  ৬  ১১  ২৭ ১৯৮০   ৮০  ৬৯  ৪৬  ১৯৫  ১ ১৯৮৪   ৮৩  ৬১  ৩০  ১৭৪  ১ ১৯৮৮   ১২  ১০  ১১  ৩৩  ৪ ১৯৯২   ১৩  ৭  ২  ২২  ৬ ১৯৯৬   ৪৪  ৩২  ২৫  ১০১  ১ ২০০০   ১৬  ২৫  ১৭  ৫৮  ৪ ২০০৪   ৬  ৬  ৪  ১৬  ১৫ ২০০৮   ৫১  ২১  ২৮  ১০০  ১ ২০১২  ২৯  ১৭  ১৯  ৬৫  ৩ ২০১৬           ২০২০             শীতকালীন অলিম্পিক   ক্রীড়াস্বাগতিক জাতিস্বর্ণরৌপ্যব্রোঞ্জমোটক্রম ১৯২৪   ০  ০  ৩  ৩  ৯ ১৯২৮   ০  ০  ১  ১  ৮ ১৯৩২   ৬  ৪  ২  ১২  ১ ১৯৩৬   ৩  ৩  ০  ৬  ২ ১৯৪৮   ৩  ৪  ৩  ১০  ৩ ১৯৫২   ৭  ৩  ৬  ১৬  ১ ১৯৫৬   ১  ২  ০  ৩  ৮ ১৯৬০   ৩  ৪  ৩  ১০  ৩ ১৯৬৪   ৪  ৫  ৩  ১২  ২ ১৯৬৮   ৪  ৩  ২  ৯  ৩ ১৯৭২   ১  ১  ১  ৩  ১১ ১৯৭৬   ২  ২  ২  ৬  ৭ ১৯৮০   ৬  ৪  ২  ১২  ৩ ১৯৮৪   ০  ১  ০  ১  ১৪ ১৯৮৮   ০  ২  ৩  ৫  ১৩ ১৯৯২   ৩  ৫  ১  ৯  ৭ ১৯৯৪   ১০  ১১  ৫  ২৬  ২ ১৯৯৮   ৫  ১  ৪  ১০  ৭ ২০০২   ১০  ১৩  ১১  ৩৪  ৩ ২০০৬   ৫  ০  ৬  ১১  ৯ ২০১০   ১৪  ৭  ৫  ২৬  ১ ২০১৪   ১৩ ১১ ৯  ৩৩  ১ ২০১৮            ২০২২             *
ফারাওয়াহার বা ফ্যারওয়াহার (ফার্সি:فَرَوَهَر‎), আবার  "ফার্র-এ-কিয়ানি"ও  (فَرِّ کیانی ) বলা হয় যা হলো ইরান, ইরানি জাতীয়তাবাদ ও পারসী বা পারসিক ধর্মের প্রতীক। এই প্রতীক কী নির্দেশ করে তা নিয়ে বিভিন্ন ব্যাখ্যা ও বিতর্ক রয়েছে।এটি সূর্যের সাথে সম্পর্কিত। এটি ইরানি সংস্কৃতি বোঝানোর জন্যও একটি প্রচলিত প্রতীকে পরিণত হয়েছে।  অন্যান্য নাম  ভাষানামধ্রুপদী ফার্সিফুরোহার,ফুরূহারপাহলবিফ্রাওয়ার্দ,ফ্রাওয়াহ্র,প্রাচীন ফার্সিফ্রাওয়ার্তিআবেস্তীফ্রাওয়াশি(𐬟𐬭𐬀𐬎𐬎𐬀𐬴𐬌)  অর্থদ্যোতনা প্রতীকটি সম্বন্ধে একটি অন্যতম গ্রহণযোগ্য ধারণা হলো এটি দৈব শক্তি ও রাজকীয় গৌরবকে নির্দেশ করে। কখনো কখনো মনে করা হতো এটি অহুর মাজদার প্রতীক যা যথার্থ গণ্য হয় না। এটি জরথুস্ত্রেরও প্রতীক নয় কারণ এই প্রতিকৃতিতে একটি মুকুট রয়েছে কিন্তু জরথুস্ত্র কখনো মুকুট পরিহিত অবস্থায় চিত্রায়িত হননি।  বিবরণ thumb|250px|ফ্যারওয়াহারের সাথে সাদৃশ্যপূর্ণ দেবতা অশুরের প্রতিকৃতি thumb|upright=1.5|left|ফর্স প্রদেশের প্রাচীন পার্সিসের সামন্তরাজ ওয়াদফ্রাদাদের মুদ্রায় উৎকীর্ণ সেমিটিক দেবতা অশুরের প্রতিকৃতি থেকে এই প্রতীকের উৎপত্তি হয়েছে বলা হয় যেহেতু পারস্যের সঙ্গে সেমিটিক অধ্যুষিত পার্শ্ববর্তী অঞ্চলের যোগাযোগ বহু প্রাচীন। হাখমানেশি সাম্রাজ্যের বহু নিদর্শনে এটি চিত্রায়িত হয়েছে। রাজকীয় মুদ্রাতেও এটি চিত্রিত হতো।যেমন:সামন্তরাজ ওয়াদফ্রাদাদের মুদ্রা। পরবর্তীতে মহাকবি ফেরদৌসীর সমাধিতেও এটি উৎকীর্ণ হয়।(নিচে দেখুন) বিংশ শতাব্দীতে ইরান শাসনকারী পাহলবি রাজবংশ কর্তৃক প্রাচীন ইরানের সঙ্গে সংযুক্তির উদ্দেশ্যে এই প্রতীক গৃহীত হয়েছিল।    এছাড়াও এটি কুর্দিদের দ্বারাও ব্যবহৃত হয়। এই প্রতীক সংবলিত অলঙ্কারও  ব্যবহৃত হয়।  চিত্রসম্ভার   তথ্যসূত্র   বিষয়শ্রেণী:ইরানের জাতীয় প্রতীক বিষয়শ্রেণী:ফারসি শব্দ ও শব্দসমষ্টি
__TOC__  ২২ ফেব্রুয়ারি ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উপরোক্ত ব্যবহারকারীর সম্পাদনার ধরন একই। আবার এদের সম্পাদনা একই পাতায়। এই দুই ব্যবহারকারী একাউন্ট গত ১ ঘন্টার মধ্যে তৈরি হয়েছে। ≈ ফারহান  «আলাপ» ০৭:৩৬, ২২ ফেব্রুয়ারি ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  মূল একাউন্টকে সতর্কবার্তা দিয়ে অন্য একাউন্টে বাধা দেওয়া হলো। রিয়াজ (আলাপ) ১২:৪২, ২২ ফেব্রুয়ারি ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩
মাতসুশিমা সুমাইয়া একজন জাপানি-বাংলাদেশী ফুটবলার, যাকে বাংলাদেশের প্রথম মহিলা ফ্রিস্টাইলার হিসেবেও বিবেচনা করা হয়। বর্তমানে সুমাইয়া বাংলাদেশ জাতীয় মহিলা ফুটবল দল ও বসুন্ধরা কিংস মহিলা ফুটবল দলের মিডফিল্ডার হিসেবে খেলেন।   ব্যক্তিগত জীবন  সুমাইয়া জাপানে জন্মগ্রহণ করেন, তার মা মাতসুশিমা তোমোমি হলেন জাপানি ও তার বাবা মাসুদুর রহমান হলেন বাংলাদেশী। দুই বছর বয়সে সুমাইয়া বাংলাদেশে আসেন এবং ২০০৮ সালে স্থায়ীভাবে স্থানান্তরিত হন।  সুমাইয়ার ছোটবেলা থেকেই ফুটবলের প্রতি আগ্রহ ছিল। তিনি ৮ম শ্রেণী পর্যন্ত সি ব্রীজ ইন্টারন্যাশনাল স্কুলে পড়াশোনা করেছেন। তারপর তিনি ডন বস্কো স্কুল অ্যান্ড কলেজে স্থানান্তরিত হন। ২০১৮ সালে, তিনি একটি ফুটবল দল গঠন করেন এবং ইন্টার-ইংলিশ মিডিয়াম স্কুল উৎসবে অংশগ্রহণ করেন। তার দল ৬ বার প্রতিযোগিতায় অংশগ্রহণ করে এবং তারা টানা চার বার চ্যাম্পিয়ন শিরোপা অর্জন করে। প্রতিযোগিতার সর্বোচ্চ গোলদাতা ও সেরা খেলোয়াড় হন সুমায়া।   খেলোয়াড় জীবনী  তিনি ধীভেহি সিফাইঞ্জ ক্লাবের হয়ে মালদ্বীপে পেশাদারীভাবে খেলতে শুরু করেন। ২০২০ সালে বসুন্ধরা কিংসের একজন নির্বাচক তাকে সেখানে খেলতে দেখে তাকে বসুন্ধরা ক্লাবে খেলার প্রস্তাব করে।  সুমাইয়া মালদ্বীপে ফুটসাল খেলেছেন। এছাড়া সাবিনা খাতুনের সঙ্গে ডিএসসিতে খেলেছেন।  সুমাইয়া ২০২৩ সালের ১৫ জুলাই বাংলাদেশের হয়ে নেপালের বিপক্ষে খেলার মাধ্যমে তার আন্তর্জাতিক খেলোয়াড় জীবন শুরু করেন।   তথ্যসূত্র   বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর বাংলাদেশী নারী ক্রীড়াবিদ বিষয়শ্রেণী:জাপানি নারী ফুটবলার বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বাংলাদেশী প্রবাসী নারী ফুটবলার